text: Литературен свят » Т » Тончо Карабулков
  Тончо Карабулков
  Тончо Карабулков е роден в село (днес град) Българово, Бургаско. Учи в Търговската гимназия в Бургас. Членува в Младежкия земеделски съюз, участва в акции на опозицията до 1947 г.
  След разтурянето на опозицията през 1949 г. преминава нелегално в Турция. След кратък престой в италианските емигрантски лагери и няколко неуспешни опита да премине нелегално френско-италианската граница, през 1950 г. успява и се установява в Париж.
  Сътрудничи на изданията на Българския национален комитет: в. "Свободна и независима България", сп. "Освобождение", в. "Ла Бюлгари либр е ендепандант". Член е на редакционния комитет на "Освобождение", председател е на Младежката секция на БНК за Европа. Бил е редактор на в. "Младежка борба" и член на Ръководството на Българското освободително движение, както и на редколегията на сп. "Бъдеще".
  След 1991 г. идва в България и до март 1992 г. е директор на в."Земеделско знаме". Завръща се във Франция, от където сътрудничи на "Литературен форум", "Черноморски фар", "Век 21″ и др.
  Автор е на десетина книги на български и на френски език: поезия, белетристика, романи, исторически проучвания за живота на Никола Петков. Понастоящем е директор на френското сп. "Ревю периодик", което излиза от 1998 г.
  БЮРОКРАТ ПО ЗАПАДЕН ОБРАЗЕЦ/ брой 17 февруари 2010
  ТОНЧО КАРАБУЛКОВ: "ПИСАТЕЛЯТ САМ ЩЕ НАМЕРИ МЯСТО В ОБЩЕСТВОТО…"/ Въпросите зададе Георги Н. Николов/ брой 28 април 2011
  МИСЛИ ВЪРХУ БЪДЕЩИЯ ЦЕНТЪР ЗА ЕМИГРАНТСКА КНИЖНИНА/ интервю на Георги Н. Николов/ брой 32 септември 2011